ঠাকুরপুকুর এস বি পার্ক
-----------------
ঠাকুরপুকুর এসি বি পার্কের পুজোর থিম এবার বাঁক। রথের আদলে গড়ে উঠেছে মণ্ডপ। শ্রমিক শ্রেণীই পৃথিবীর ইতিহাস রচনা করে তাই ফুটিয়ে তোলা হয়েছে মণ্ডপে। মণ্ডপ তৈরি হয়েছে গামছা,কোদাল,সিমেন্ট, বস্তা ব্যবহার করে। দেবীর কাঁধে রয়েছে একটি বিশাল বাঁক। এই বাঁককেই  শ্রমিক শ্রেণির প্রতীক হিসাবে ব্যবহার করা হয়েছে 
নাবালিয়া পাড়া  ইউনাইটেড ক্লাব
-------------------
নাবালিয়া পাড়া  ইউনাইটেড ক্লাব বড়িশার পুজো এবার প্রয়াত সাহিত্যিক মহাশ্বেতা দেবীকে ঘিরেই গড়ে উঠেছে। মণ্ডপ জুড়ে প্রয়াত সাহিত্যিকের প্রতিকৃতি।  আদিবাসীদের জীবনযাত্রার মানোন্নয়নেই নিজের জীবন উত্‍সর্গ করেছেন বিশিষ্ট এই সাহিত্যিক ও সমাজসেবী। তাই মণ্ডপে থাকছে আদিবাসী সম্প্রদায়ের হাতে তৈরি বিভিন্ন কারু শিল্পের কাজ বেহালা মিত্র সংঘ
-------------
পুজোর থিম লড়াই। মণ্ডপ জুড়ে ঢাল,তরোয়াল, বর্শার মতো বিভিন্ন সমরাস্ত্র। মণ্ডপের প্রবেশপথ তৈরি হয়েছে অনেকটা সেনাদের মুকুটের আদলে। মণ্ডপজুড়ে কেমন একটা যুদ্ধ যুদ্ধ মেজাজ নন্দনা যুব
------
নন্দনা যুব-র পুজোর থিম ভূবনেশ্বরী। মন্ডপ তৈরি হয়েছে নৌকা বা বজরার আকারে। বিষ্ণপুরের টেরাকোটা শিল্পে সেজে উঠেছে মণ্ডপ। মণ্ডপে থাকছে দশাবতারের মুর্তি।প্রতিমা সাবেকী 
বেহালা আদর্শ পল্লি
--------------
বেহালা আদর্শ পল্লির পুজোর থিম উড়িয়ে কেতন ,দেবীর বোধন। মণ্ডপ সেজে উঠেছে রঙবেরঙের ধ্বজায়।  প্রতিমা এখানে সাবেকী। মায়ের আঁচলে দেখা যাবে তার চার সন্তানকে বড়িশা ইয়ং ফেডারেশন
---------------
বড়িশা ইয়ং ফেডারেশন এবারে তাদের পুজোর থিমে তুলে এনেছে পুরনো,নতুনের চিরাচরিত দ্বন্দ্বকে। মণ্ডপে থাকছে নানাধরণের পুরনো বাদ্যযন্ত্রের সংগ্রহ।  মণ্ডপের প্রবেশপথেই থাকছে দুটি  তবলা ও একতারা। মণ্ডপে থাকছে বিভিন্ন ছবির প্রদর্শনী। মণ্ডপের দেওয়াল দেখে মনে হবে হারমোনিয়ামের রিড। সবমিলিয়ে সুরের সাতরঙে মেশার আমন্ত্রণ জানিয়েছে বড়িশা ইয়ং ফেডারেশন। ২৯ পল্লি
------
পুজোর থিম বিশ্বরূপে বিশ্বরূপা। মণ্ডপ সেজে উঠেছে আমাদের নিত্য ব্যবহার্য ফেলে দেওয়া জিনিস দিয়েই। থালা,বাটি,গ্লাস ছাড়াও মণ্ডপে চোখে পড়বে চিরুনি,চামচের মতো সাধারণ ঘরোয়া জিনিসে। প্রতিমা একেবারেই সাবেকী 
দেবদারু ফটক
----------
পুজোর থিম পুরাণে আদিশক্তি। মণ্ডপে প্রবেশের মুখেই থাকছে দেবাদিদেব মহাদেবের মুর্তি। হিন্দু পুরাণে যে তেত্রিশ কোটি দেবতা রয়েছেন তাদেরও একসঙ্গে হাজির করা হয়েছে মণ্ডপে। এছাড়াও বেতের ওপর পৌরানিক গল্পগাথা  খোদাই করা হয়েছে। যা দেখে চোখ জুড়োবে দর্শনার্থীদের বেহালা নস্করপুর
-------------
পুজোর থিম মহালয়ার স্তোত্র। মণ্ডপ সেজে উঠেছে বিভিন্ন হস্তশিল্পের সমন্বয়ে। বাঁশের ওপরে বিভিন্ন কারুশিল্পের কাজ দেখার মতো। মণ্ডপে দেখা যাবে রঙবেরঙের মুখোশ। দড়ি বা সুতোর ব্যবহার করে সাজিয়ে তোলা হয়েছে প্রতিমা। বেহালা মুকুল সংঘ
-------------
এখানে এলে মনে হবে বোধয় আপনি কোনও ছাতার বাজারে ঢুকে পড়েছেন। মণ্ডপ বিভিন্ন রাজ্যের রকমারি ছাতা দিয়ে সাজিয়ে তোলা হয়েছে। যার মধ্যে রয়েছে দক্ষিণ ভারতীয় কভিলকোদাই ছাতা থেকে শুরু করে রাজস্থানি ও ওড়িষার পিপলি ছাতা।মণ্ডপের ওপরেও ছাতার কাজ দেখার মতো।
ছোট থেকে বড় সবধরণের ছাতাই চোখে পড়বে মণ্ডপে